## Pravilnik o obrascu zahtjeva za izdavanje izvozne dozvole za izvoz robe s dvojnom namjenom te pružanje brokerskih usluga i tehničke pomoći

### NN 34/2010 (19.3.2010.), Pravilnik o obrascu zahtjeva za izdavanje izvozne dozvole za izvoz robe s dvojnom namjenom te pružanje brokerskih usluga i tehničke pomoći

MINISTARSTVO GOSPODARSTVA, RADA I PODUZETNIŠTVA

874

Na temelju članka 6. stavka 2. Zakona o izvozu robe s dvojnom namjenom (»Narodne novine« broj 100/04 i 84/08), ministar gospodarstva, rada i poduzetništva donosi

PRAVILNIK

O OBRASCU ZAHTJEVA ZA IZDAVANJE IZVOZNE DOZVOLE ZA IZVOZ ROBE S DVOJNOM NAMJENOM TE PRUŽANJE BROKERSKIH USLUGA I TEHNIČKE POMOĆI

Članak 1.

Ovim Pravilnikom se propisuje oblik i sadržaj obrasca zahtjeva za izdavanje izvozne dozvole za izvoz robe s dvojnom namjenom, dozvole za pružanje brokerskih usluga, dozvole za pružanje tehničke pomoći te popis dokumenata koji se prilažu uz zahtjev.

Članak 2.

Zahtjev za izdavanje izvozne dozvole za izvoz robe s dvojnom namjenom podnosi se u sadržaju i obliku sukladno obrascu koji je sastavni dio ovog Pravilnika (Prilog I.).

Zahtjev za izdavanje dozvole za pružanje brokerskih usluga u svezi s robom s dvojnom namjenom podnosi se u sadržaju i obliku sukladno obrascu koji je sastavni dio ovog Pravilnika (Prilog II.).

Zahtjev za izdavanje dozvole za pružanje tehničke pomoći u svezi s robom s dvojnom namjenom podnosi se u sadržaju i obliku sukladno obrascu koji je sastavni dio ovog Pravilnika (Prilog III.).

Članak 3.

Zahtjev se ispunjava tako da sve rubrike budu pravilno i čitljivo ispunjene.

Podnositelj zahtjeva odgovoran je za točnost i istinitost podataka u zahtjevu.

Podnositelj zahtjeva mora na zahtjev Ministarstva dostaviti dodatne podatke i isprave kojima dokazuje svoje navode u zahtjevu.

Članak 4.

Uz zahtjev za izdavanje izvozne dozvole za izvoz robe s dvojnom namjenom, dozvole za pružanje brokerskih usluga te dozvole za pružanje tehničke pomoći podnositelj zahtjeva dužan je priložiti sljedeće dokumente:

– izvorni primjerak potvrde o krajnjem korisniku – ovjerenu od nadležnog državnog tijela, odnosno izjavu krajnjeg korisnika ovjerenu od ovlaštene osobe koja sadrži namjenu krajnje uporabe robe s izjavom da istu neće ponovno izvesti bez suglasnosti Ministarstva,

– broj suglasnosti ili dozvole nadležnog tijela za obavljanje djelatnosti ako je zakonom propisana,

– kopiju dokumenata koji navode kvalitetu i tehničke karakteristike robe s dvojnom namjenom (kad se radi o kemikalijama sigurnosno-tehnički list),

– izvornik ili ovjerenu kopiju ugovora sklopljenog s tvrtkom koja uvozi robu, odnosno predračun ili narudžbu, te ugovora sklopljenog s mogućim posrednikom,

– dokaz o uplaćenoj upravnoj pristojbi.

Uz zahtjev za izdavanje dozvole za pružanje brokerskih usluga, uz navedeno, podnositelj zahtjeva dužan je priložiti i izvornik ili ovjerenu kopiju ugovora sklopljenog s tvrtkom koja izvozi robu, odnosno predračun.

Članak 5.

Na zahtjev Ministarstva izvoznik, odnosno broker je dužan dostaviti potvrdu uvoznika o primitku robe s dvojnom namjenom, ovjerenu od nadležnog tijela države uvoznice.

Članak 6.

Podnositelj zahtjeva je dužan na zahtjev Ministarstva, priložiti izvornik ili ovjerenu kopiju uvozne dozvole ili izvornik uvozne potvrde države u koju se roba izvozi.

Članak 7.

U slučaju neuredno podnesenog zahtjeva, podnositelj zahtjeva je dužan u roku od 15 dana od dana zaprimljene obavijesti otkloniti nedostatke, odnosno upotpuniti zahtjev.

Članak 8.

Neiskorištenu izvoznu dozvolu, dozvolu za pružanje brokerskih usluga ili dozvolu za pružanje tehničke pomoći izvoznik, odnosno pružatelj usluge dužan je u roku od 8 dana od dana isteka dozvole vratiti Ministarstvu uz pisano obrazloženje razloga neiskorištenosti dozvole.

Članak 9.

U slučaju gubitka izvozne dozvole, dozvole za pružanje brokerskih usluga ili dozvole za pružanje tehničke pomoći izvoznik, odnosno pružatelj usluge, dužan je o tome odmah obavijesti Ministarstvo, koje će donijeti rješenje o prestanku važenja dozvole s datumom podnesene obavijesti.

Članak 10.

Prilikom podnošenja zahtjeva za izdavanje izvozne dozvole, dozvole za pružanje brokerskih usluga ili dozvole za pružanje tehničke pomoći, sva priložena dokumentacija mora biti prevedena na hrvatski jezik kod ovlaštenog sudskog tumača.

Članak 11.

Izvoznik, odnosno broker ima sljedeće obveze:

1) da navedena izvezena roba odgovara opisu navedenom u izvoznoj dozvoli

2) da količina i vrijednost izvezene robe odgovara količini i vrijednosti navedenoj u izvoznoj dozvoli

3) da izvoz bude izvršen tijekom roka važenja izvozne dozvole

4) da se transport izvezene robe obavi do odredišta koje odgovara navedenom u izvoznoj dozvoli

5) da budu ispunjeni posebni uvjeti navedeni u izvoznoj dozvoli.

Članak 12.

Pružatelj usluge tehničke pomoći ima sljedeće obveze:

1) da pružena usluga odgovara opisu usluge navedenom u dozvoli,

2) poštovati rokove i uvjete pod kojima je dozvola za pružanje tehničke pomoći izdana.

Članak 13.

Danom stupanja na snagu ovog Pravilnika prestaje važiti Pravilnik o obrascu zahtjeva za izdavanje izvozne dozvole za izvoz robe s dvojnom namjenom (»Narodne novine« br. 166/04 i 123/07).

Članak 14.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/10-01/32

Urbroj: 526-06-04/1-10-1

Zagreb, 10. ožujka 2010.

Ministar
mr. sc. Đuro Popijač, v. r.

PRILOG I.

ZAHTJEV ZA IZDAVANJE IZVOZNE DOZVOLE ZA IZVOZ ROBE S DVOJNOM NAMJENOM

|  |  |  |  |  |  |
| --- | --- | --- | --- | --- | --- |
| 1. Izvoznik Identifikacijski broj  (Naziv i adresa) | 2. Broj zahtjeva | | 3. Datum zahtjeva | | |
| 4. Kontaktna osoba (ime, prezime, telefon, faks) | | | | |
| 5. Primatelj Identifikacijski broj  (Naziv i adresa) | REPUBLIKA HRVATSKA  Ministarstvo gospodarstva, rada i poduzetništva  Ulica grada Vukovara 78  10000 Zagreb | | | | |
| 8. Država podrijetla (ako je poznata) | | | | Oznaka države1 |
| 7. Posrednik (ako se Identifikacijski broj  razlikuje od izvoznika) | 9. Država odredišta | | | | Oznaka države1 |
| 10. Krajnji korisnik (Naziv i adresa) Identifikacijski broj  (ako se razlikuje od primatelja) | | | | |
| 11. Opis robe2 | | 12. Tarifna oznaka3 | | 13. Oznaka robe s dvojnom namjenom4 | |
|  | | 14. Valuta i vrijednost | | 15. Količina robe5 | |
| 16. Namjena krajnje uporabe | | 17. Datum ugovora | | 18. Vrsta izvoznog posla (Šifra car. postupka) 6 | |
| 19. Dodatni podaci | | | | 20. Prilozi uz zahtjev7 | |
| 23. Ja, ispod potpisana odgovorna osoba kod izvoznika podnosim zahtjev za izdavanje izvozne dozvole za izvoz robe s dvojnom namjenom i ujedno potvrđujem da su svi podaci u ovom zahtjevu i prilozima istiniti.  \_\_\_\_\_\_\_\_\_\_\_\_\_\_\_\_\_\_\_\_\_\_\_  (Mjesto i datum)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Ime i prezime te potpis odgovorne osobe) Pečat | | | | | |

1 Upisuje se šifra države kao što je navedeno u Pravilniku o uporabi obrazaca pri provedbi Carinskog zakona

2 Ukoliko se podnosi zahtjev za više vrsta robe, podnositelj zahtjeva u prilogu ovom zahtjevu navodi detaljan popis robe odnosno opis robe s navedenim podacima koji se zahtijevaju u rubrikama 11., 12., 13., 14. i 15.

3 Upisuje se tarifna oznaka s 8 ili 10 znamenaka, a za kemikalije i CAS broj

4 Upisuje se peteroznamenkasta oznaka i oznaka podskupine kako je navedeno u popisu robe s dvojnom namjenom, koji je sastavni dio Uredbe o popisu robe s dvojnom namjenom

5 Količina robe upisuje se u jedinici mjere kako je navedeno na računu

6 Upisuje se šifra carinskog postupka izvoza robe u skladu s Uredbom za provedbu Carinskog zakona

7 Navesti broj priloga

Napomena: Rubrike 2. i 3. ispunjava Ministarstvo gospodarstva, rada i poduzetništva, ostale rubrike ispunjava podnositelj zahtjeva

PRILOG II.

ZAHTJEV ZA PRUŽANJE BROKERSKIH USLUGA S ROBOM S DVOJNOM NAMJENOM

|  |  |  |  |  |  |
| --- | --- | --- | --- | --- | --- |
| 1. Broker/Podnositelj zahtjeva Identifikacijski broj | | 2. Broj zahtjeva | | 3. Datum zahtjeva | |
| 4. Kontaktna osoba (ime, prezime, telefon, faks) | | | |
| 5. Izvoznik iz države podrijetla/ Identifikacijski broj  države u kojoj se roba nalazi | | REPUBLIKA HRVATSKA  Ministarstvo gospodarstva, rada i poduzetništva  Ulica grada Vukovara 78  10000 Zagreb | | | |
| 7. Primatelj u državi odredišta Identifikacijski broj | |
| 8. Država podrijetla / Država u kojoj je roba za koju se obavlja usluga brokeringa | | | Oznaka države1 |
| 9. Krajnji korisnik u državi odredišta Identifikacijski broj  (ako se razlikuje od primatelja) | | 10. Država odredišta | | | Oznaka države1 |
| 11. Druge strane koje su uključene, npr. posrednici (ako postoje) | | | |
| 12. Opis robe2 | 13. Tarifna oznaka3 | | 14. Oznaka robe s dvojnom namjenom4 | | |
|  | 15. Valuta i vrijednost | | 16. Količina robe5 | | |
| 17. Krajnja namjena | | | | | |
| 18. Dodatni podaci | | | 19. Prilozi uz zahtjev | | |
| 20. Ja, ispod potpisana odgovorna osoba podnosim zahtjev za izdavanje dozvole za pružanje brokerskih usluga robe s dvojnom namjenom i ujedno potvrđujem da su svi podaci u ovom zahtjevu i prilozima istiniti.  \_\_\_\_\_\_\_\_\_\_\_\_\_\_\_\_\_\_\_\_\_\_\_  (Mjesto i datum)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Ime i prezime te potpis odgovorne osobe) Pečat | | | | | |

1 Upisuje se šifra države kao što je navedeno u Pravilniku o uporabi obrazaca pri provedbi Carinskog zakona

2 Ukoliko se podnosi zahtjev za više vrsta robe, podnositelj zahtjeva u prilogu ovom zahtjevu navodi detaljan popis robe odnosno opis robe s navedenim podacima koji se zahtijevaju u rubrikama 12., 13., 14., 15. i 16.

3 Upisuje se tarifna oznaka s 8 ili 10 znamenaka, a za kemikalije i CAS broj

4 Upisuje se peteroznamenkasta oznaka i oznaka podskupine kako je navedeno u popisu robe s dvojnom namjenom, koji je sastavni dio Uredbe o popisu robe s dvojnom namjenom

5 Količina robe upisuje se u jedinici mjere kako je navedeno na računu

Napomena: Rubrike 2. i 3. ispunjava Ministarstvo gospodarstva, rada i poduzetništva, ostale rubrike ispunjava podnositelj zahtjeva

PRILOG III.

ZAHTJEV ZA PRUŽANJE USLUGE TEHNIČKE POMOĆI S ROBOM S DVOJNOM NAMJENOM

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. Pružatelj usluge/Podnositelj Identifikacijski broj zahtjeva:  (Naziv/ime i adresa) | | | 2. Broj zahtjeva | | 3. Datum zahtjeva | | | |
| 4. Kontaktna osoba (ime, prezime, telefon, faks) | | | | | |
| 5. Primatelj usluge: Identifikacijski broj  (Naziv i adresa) | | | REPUBLIKA HRVATSKA  Ministarstvo gospodarstva, rada i poduzetništva  Ulica grada Vukovara 78  10000 Zagreb | | | | | |
| 7. Druge strane koje su uključene, Identifikacijski broj  npr. posrednici (ako postoje):  (Naziv i adresa) | | |
| 8. Država u kojoj se obavlja usluga: | | | Oznaka države1 | | |
| 9. Država koja ima pogodnosti od usluge: | | | Oznaka države1 | | |
| 10. Vrijednost usluge: | | | | | |
| 11. Datum ugovora: | 12. Vrsta usluge: | | | 13. Približno vrijeme trajanja obavljanja usluge: | | | | |
| 14. Opis usluge: 2 | | 15. Krajnja namjena usluge: | | | | | | |
| Molimo da odgovorite na sljedeće pitanje odabirom točnog odgovora. Ako odgovorite s DA, molimo Vas da unesete dodatne podatke u rubriku za dodatne podatke ili koristite dodatni list ako je potrebno. | | | | | | | | |
| 16. Jeste li svjesni ili sumnjate kako ova usluga može pridonijeti u potpunosti ili djelomično razvoju oružja za masovno uništavanje, odnosno može biti namijenjena u svrhe koje su navedene u članku 5. stavku 2. Zakona o izvozu robe s dvojnom namjenom (NN 100/04 i 84/08) | | | | | | | DA | NE |
| 17. Navedite dokumente koji se prilažu ovom zahtjevu ili dodatne podatke koji bi trebali pomoći olakšati potpuni pregled zahtjeva | | | | | | | | |
| 18. Ja, ispod potpisana odgovorna osoba podnosim zahtjev za izdavanje dozvole za pružanje usluga tehničke pomoži vezano uz robu s dvojnom namjenom i ujedno potvrđujem da su svi podaci u ovom zahtjevu i prilozima istiniti.  \_\_\_\_\_\_\_\_\_\_\_\_\_\_\_\_\_\_\_\_\_\_\_  (Mjesto i datum)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Ime i prezime te potpis odgovorne osobe) Pečat | | | | | | | | |

1 Upisuje se šifra države kao što je navedeno u Pravilniku o uporabi obrazaca pri provedbi Carinskog zakona

2 Tehnički detalji usluge

Napomena: Rubrike 2. i 3. ispunjava Ministarstvo gospodarstva, rada i poduzetništva, ostale rubrike ispunjava podnositelj zahtjeva

Pravilnik, NN 34/2010-874